
PASLI AUR MUHABBAT 


Allama Abdul Wahhab Sharani (M973H) Likhte Hain Ke 
Agar Koi Ye Kahe Ke Hazrate Hawwa Ko Hazrate Adam 
Alaihissalam Ki Pasli Se Hi Kyun Paida Kiya Gaya To Is Ka 
Jawab Ye Hai Ke Is Mein Ye Hikmat Hai Ke (Pasli Mein 
Jhukao Hai Aur) Is Jnukao Ki Wajah Se Aurat Ko Apne 
Shauhar Aur Apni Awlaad Ki Taraf Mailan Rahe 


Mard Ka Biwi Ki Taraf Maayil Hona Haqeeqat Mein Apne 
Upar Hi Maayil Hona Hai Kyunki Ye Us Ka Juz (Hissa) Hai 
Jabki Aurat Ka Shauhar Ki Taraf Mailan Is Liye Hai Ke Pasli 
Se Paida Ki Gayi Aur Pasli Mein Jhukao Aur Mailan Hai 


Shaykh (Muhiyuddin Ibne Arabi) Ne Farmaya Ke Allah 
Ta'ala Ne Us Jagah Ko Jis Se Adam Se Hawwa Nikli, 
Shahwat Ke Saath Mamoor Farmaya Taaki Wujood Mein 
Khala (Khaali Jagah) Baaqi Na Rahe Pas Jab Khwahish Se 
Dhanpi Gayi To Is Ne Us Ki Taraf Mailan Kiya Aur Ye Apni 
Taraf Hi Maayil Hona Hai Kyunki Wo Aap Ka Juz Aur 
Hawwa Aap Ki Taraf Maayil Huyi Kyunki Ye In Ka Watan 
Hai Jis Se Wo Paida Huyi 


Agar Koi Kahe Ke Jab To Hawwa Ki (Adam) Se Muhabbat 
Watan Ki Muhabbat Hai Jab Ki Adam Ki Muhabbat Apni 
Zaat Ki Muhabbat Hai To Jawab Ye Hai Ke Haan Ye Isi 
Tarah Hal 


Isi Liye Mard Ki Aurat Se Muhabbat Zaahir Hai Ke Ye Is Ka 
Ayen Hai, Rahi Aurat To Use Quwwat Di Gayi Jise Haya 
Se Tabeer Kiya Jaata Hai Pas Us Par Us Ki Quwwat -e- 
Ikhfa Ki Wajah Se Mard Ki Muhabbat Zaahir Nahin Hoti 
Kyunki Watan Us Se Is Tarah Muttahid Nahin Jis Tarah Us 
Se Adam Ka Ittehad Hai 


(2704 P IR A m t di) 


۳۵721۲0۵0۲۵ ۱0۵۲60۵5 Se Ye Baatein Zaahir Huyi: 


(1) Mard Ka Aurat Ki Taraf Maayil Hona Haqeeqat Mein 
Apni Taraf Hi Maayil Hona Hai Kyunki Wo Is Ka Juz Hai 


(2) Aurat Ka Bhi Mard Ki Taraf Mailan Hai Lekin Chunke 
Ye Mard Ki Tarah Us Ke Juz Ki Manind Muttahid Nahin 
Balki Watan Se Muhabbat Hai Isi Liye Aurat Ki Muhabbat 
Zaahir Nahin Aur Is Ki Ek Wajah Haya Bhi Hai 


Abde Mustafa 


JAHEZ KI SHARAYI HAISIYAT 


Musalmano Mein Ye Riwaaj Aam Ho Gaya Hai Ke Nikah Se 
Pehle Ladki Waalo Se Jahez Ki Maang Ki Jaati Hai, Ab To 
Bilkul Khul Kar Kaha Jaata Hai Ke Humein Ek Laakh Rupay 
Aur Ek Gaadi Chahiye! 


Ladki Waalo Ki Jaan Itne Mein Bhi Nahin Chut'ti Balki 
Saikdo Baraatiyo Aur Rishtedaro Ke Nakhre Bhi Uthane 
Padte Hain Jis Mein Laakh Rupay Kharch Hona Aam Baat 
Hal 


Aisa Bhi Dekha Gaya Hai Ke Ladki Waale Ek Laakh Rupay 
Dene Ko Tayyar Hain Lekin Gaadi Dene Ki Taaqat Nahin 
Rakhte To Is Wajah Se Nikah Karne Se Inkar Kar Diya 
Jaata Hai! Ise Hum Nikah Na Keh Kar Sauda Kahein To 
Zyada Achha Lagega 


Shariat Mein Jahez Ki Miqdaar Tay Karna Balki Miqdar Na 
Bhi Muayyan Ho Kahi Shadi Karte Waat Jahez Ka Mutalba 
Hi Karna Ya Shadi Ke Waqt Mutalba Karna Ya Shadi Ho 
Jaane Ke Baad Mutalba Karna, Ye Sab Haraam Hai 


Ye Rishwat Maangna Hai Aur Jo Maal Liya Maal -e- 
Haraam Liya, Farz Hai Ke Ise Waapas Kare, Is Ko Istemal 
Mein Laana Haraam Hai 


Shami Mein Hai : 
)70 1 لی ال ر8۱( جح 5ص‎ o KP ec éd وا‎ E ی‎ LZ 2 


BITS PEP bl OSes ve FN) 
Abde Mustafa 


TU TO HAI ABDE MUSTAFA 


Raaste Se Guzar Raha Tha Ke Ek Taraf Se Speaker Par 
Naat Padhne Ki Awaaz Aayi, Padhne Waala Aala Hazrat 
Rahimahullahu Ta’ala Ka Ye Sher Padh Raha Tha: 


Khauf Na Rakh Raza Zara Tu To Hai Abde Mustafa 
Tere Liye Amaan Hal Tere Liye Amaan Hai 
Sunte Hi Dil Mein Ek Ajeeb Si Kaifiyat Paida Ho Gayi 


Kabhi Nigaho Ke Saamne Hashr Ki Pareshaniyo Ka 
Manzar Aata To Kabhi Ye Sher....., 


Jab Gunaho Ki Yaad Aati Hai To Na Ummeed Ho Jaata 
Hoon Phir Ye Sher Dhaaras Bandhta Hai 


Is Sher Mein Aala Hazrat Khud Ko Kehte Hain Ke Aye Raza 
Tu Kyun Ghabra Raha Hai Aur Qiyamat Ki Haulnakiyo Se 
Dar Raha Hai? Tujhe Zarra Barabar Bhi Fikr Nahin Karni 
Chahiye Kyunki Tu Kisi Mamooli Dar Ka Naukar Nahin 
Balki Gadaye Dar -e- Mustafa x Hai Aur Jo Us Dar Ke 


Ghulam Hote Hain Un Ke Liye Aman Hi Aman Hai 


Mujhe Kya Hai Kaun Hai Kis Ka Gada 
Bas Abde Mustafa Rahu Main Sada 
Abde Mustafa 


QISSA GO MASJID SE BAAHAR 


Imam Shaykh Abu Talib Makki Alaihi Rahma (M386H) 
Likhte Hain Ke Jab Koi Shakhs Ilm Ki Majlis Mein Haazir 
Na Ho Sake To Us Ka Nawafil Padhte Rehna Aur Allah 
Ta'ala Ke Deen Mein Ghauro Fikr Karna, Qissa Goyi Ki 
Mehfil Mein Jaane Aur Qisse Kahaniya Sunne Se Zyada 
Pakeeza Hai Kyunki Ulama -e- Kiraam Ke Nazdeek Qissa 
Goyi Ek Bidd'at Hai Aur Wo Qissa Go Afraad Ko Masjid 
Se Baahar Nikal Diya Karte The, Chunanche : 


Ek Din Sayyiduna Ibne Umar Radiallaho Ta'ala Anhuma 
Masjid Mein Apni Makhsoos Nashist Ke Paas Aaye To 
Wahan Ek Qissa Go Ko Qissa Sunate Paaya, Pas Us Se 
Irshad Farmaya : Mere Baithne Ki Jagah Se Uth Jaao 


Wo Bola : Main Nahin Uthunga, Main Is Jagah Baith Chuka 
Hoon 


Raawi Kehte Hain Ke Hazrate Ibne Umar Ne Sipahi Bula 
Kar Use Us Jagah Se Uthwa Diya! 


Agar Qissa Goyi Sunnat Hoti To Hazrate Ibne Umar Kabhi 
Us Qissa Go Ko Us Jagah Par Baithne Ke Baad Na Uthate 
Bil Khusoos Is Soorat Mein Ke Wo Aap Se Pehle Wahan 
Baith Chuka Tha Aur Ye Kaise Mumkin Hai Halanki Khud 
Hazrate Ibne Umar Ne Riwayat Bayaan Ki Hai Ke "Tum 
Mein Se Koi Bhi Apne Bhai Ko Us Ki Jagah Se Utha Kar 
Khud Na Baithe Balki Wus'at Aur Kushadgi Ikhteyar Kar 
Liya Karo” 


(WE) 


Mangool Hai Ke Ummul Momineen Hazrate Ayesha 
Siddiqa Radiallaho Ta'ala Anha Ne Ek Qissa Go Ke 
Mutallig Hazrate Ibne Umar Ko Paigham Bheja To Aap Ne 
Us Qissa Go Ki Itni Pitayi Ki Ke Us Ki Pusht Par Maar Maar 
Kar Apna Asaa Tod Daala, Phir Use Aise Hi Phenk Diya 


(#337336 1651P) 


Aaj Bhi Aise Qissa Go Afraad Maujood Hain Jinhein Moti 
Moti Ragam De Kar Qisse Bayaan Karne Ke Liye Bulaya 
Jaata Hai Aur In Ke Muqgable Mein Ulama -e- Ahle Sunnat 
Ko Ghaas Tak Nahin Daali Jaati 


Jinhein Masjid Se Baahar Nikalna Chahiye Unhein Mimbar 
Par Bithaya Jaata Hai Aur Dast Bosi Ki Jaati Hal, Na Jaane 
Logon Ko Kab Ye Baat Samajh Aayegi 


Is Baat Ko Samyjhe Hi Nahin Ahle Gulista 
Phoolo Ki Zubaa Aur Hal Kaanto Ki Zubaa Aur 
Abde Mustafa 


TIE 


Shehzada -e- Aala Hazrat, Muftiye Aazam -e- Hind, Hazrat 
Allama Mustafa Raza Khan Alaihi Rahma Farmate Hain Ke 
Tie Lagana Ashad Haraam Hai, Shiyaar -e- Kuffar Bad 
Anjaam Hai, Nihayat Bad Kaam Hai, Khula Radde Farman 
-e- Khudawand Zuljalale Wal Ikraam Hai 


Tie Nasara Ke Yahan Un Ke Aqeeda -e- Batila Mein 
Yaadgar Hai, Hazrate Sayyiduna Eisa Alaihissalam Ke 
Sooli Diye Jaane Aur Saare Nasara Ka Fidya Ho Jaane Ki 


٤‏ تعای 


) فو‎ Sb LAA PLU FILS UG) 


Huzoor Muftiye Aazam -e- Hind Ek Martaba Mubarakpur 
Tashreef Le Gaye To Ek Shakhs Tie Baandhe Huye Aap 
Se Milne Ke L Haazir -e- Khidmat Huye, Jab Qareeb Aaye 
To Huzoor Muftiye Aazam -e- Hind Ne Tie Pakdi Aur 
Puchha Ye Kya Hai? Phir Khud Hi Farmaya Ke Ye Angrezo 
Ki Tagleed Hai Jise Wo Saleeb Ki Jagah Istemal Karte 
Hain, Jo Quraan Se Mutasadim Aqeede Par Mabni Hai 


Aap Ne Us Ke Gale Se Tie Utarwayi Aur Tauba Karwayl, 
Usi Jagah Shamsul Ulama, Hazrat Maulana Qaazi 
Shamsuddin Jaunpuri Alaihi Rahma Ne Is Mas'ale Ki 
Mazeed Wazahat Karte Huye Farmaya Ke Angrez Chunki 
Ye Aqeeda Rakhte Hain Ke Hazrate Fisa Alaihissalam Ko 
Sooli Di Gayi Hal Isi Liye Wo Apne Is Aqeede Ki Bina Par 
Jagah Jagah Sooli Ka Nishan Banate Hain Aur Use Apne 
Gale Mein Bhi Latkate Hain Magar Un Ka Ye Aqeeda 
Quraan Ke Bilkul Mukhalif Hai 


(Leh 298 fen dee I GÙ) 


Huzoor Tajushshariah, Hazrat Allama Mufti Akhtar Raza 
Khan Alaihi Rahma Ne Is Mas'ale Par Tamam Pahluo Ko 
Saamne Rakh Kar Tehqeeg Farmayi Hai Aur Tie Ki Sharayi 
Haisiyat Ko Bayaan Kiya Hai 


Aap Ki Ye Tehgeeq Ek Risale "Tie Ka Mas'ala” Ki Shakl 
Mein Maujood Hai 


Is Risale Ki Tasdeeq Maulana Syed Mustafa Haidar Qadri 
Barkati (Hasan Miya Marhervi) Ne Ki Hai 


Ye Risala Angrezi Mein Mustagil Taur Par Maujood Hone 
Ke Saath Saath "Azharul Fatawa Angrezi" Mein Bhi 
Shamil Kiya Gaya Hai 


Ek Sawal Ke Jawab Mein Maulana Muhammad Niyaz 
Ahmad Barkati Misbahi, Muftiye Aazam -e- Hind Ka Fatwa 
Nagal Karne Ke Baad Likhte Hain Ke Jin Schools Mein Tie 
Lagana Laazmi Hai Un Mein Bachho Ko Taleem Dilana 
Haraam Hal 


Is Fatwe Ki Tasdeegq Mufti Nizamuddin Qadri Misbahi Aur 
Maulana Muhammad Abrar Ahmad Amjadi Barkati Ne Ki 
Hal 


(504.503, 26 s Ab: (ا‎ 


Ek Deobandi Tie Ke Baare Mein Likhta Hai Ke Tie Ke 
Istemal Mein Ye Qabahat Hai Ke Is Mein Ghair Muslim 
Aqwaam Ki Mushabehat Paayi Jaati Hai Aur Is Baat Ka Bhi 
Shubah Hai Ke Ye Dar Haqeeqat Seene Par Saleeb 
Latkane Ki Shakl Ho Lihaza Is Ke Istemal Se Parhez Karna 
Laazmi Hal 


(اشرفالفتاوىء ص 275( 


Darul Uloom Deoband Ke Online Darul Ifta Mein Ek Sawal 
Ke Jawab Mein Tehreer Hai Ke Tie Ghair Qaumo Ka Libas 
Hai Balki Is Ki Ibteda Eisaiyo Ke Baatil Ageede Ke Hazrate 
Eisa Alaihissalam Ko Sooli Di Gayi Hai Ki Alamat Ke Taur 
Par Huyi Thi Is Liye Musalman Ke Liye Ye Jaayez Nahin 


Ek Dusri Jagah Jawab Mein Likha Gaya Hai Ke Ye Angrezi 
Libas Ka Hissa Hai Aur Fussaq Wa Fujjar Ka Bhi Libas Hai, 
Is Ka Pehenna Mamnu Hai 


9337362661291 151-863: 337531639571 GL) 
(1433/2-172=272 

KYA AAP BHI JAWAB DETE HAIN? 


Hazrate Sayyiduna Abu Hafs Nishapuri Alaihi Rahma 
Khurasan Mein Hazrate Junaid Baghdadi Alaihi Rahma 
Jaise Maqaam Ke Haamil The 


Aap Farmate Hain Ke Aalim Wo Hota Hal Jis Se Koi Deeni 
Mas'ala Puchha Jaaye To Wo Ghamzada Ho Jaaye Yahan 
Tak Ke Agar Use Zakhmi Kiya Jaaye To (Sahih Jawab 
Dene Ke) Khauf Ke Baayis Us Ke Jism Se Khoon Na Nikle 
Aur Use Ye Dar Laahiq Ho Ke Dunya Mein Puchhe Gaye 
Is Sawal Ke Mutallig Aakhirat Mein Us Se Puchha Jaayega, 


Neez Wo Is Wajah Se Bhi Khaufzada Ho Ke Wo Sawal Ka 
Jawab Dene Se Bach Nahin Sakta Kyunki Ulama -e- 
Kiraam Ke Fuqdaan Ki Wajah Se Us Par Jawab Dena Farz 
Ho Chuka Hai, Yahi Wajah Hai Ke Sayyiduna Ibne Umar 
Radiallaho Ta’ala Anho Dus Mein Se Sirf Ek Sawal Ka 
Jawab Dete Aur Farmaya Karte The Ke Tum Humein 
Jahannam Ka Pul Bana Kar Us Par Se Ye Kehte Huye 
Guzarna Chahte Ho Ke Ibne Umar Ne Humein Aisa Aisa 
Fatwa Diya Tha 


(141231 AN رت‎ io 165365 lA A NANA KANAN 


Is Se Sirf Ulama Hi Ko Nahin Balki Un Muballigheen, 
Mugarrireen Aur Logon Ko Bhi Ibrat Haasil Karni Chahiye 
Jin Se Aam Log Sharayi Masail Puchhte Hain 


Jawab Dene Se Pehle Soch Samajh Lein Kyunki Aakhirat 
Mein Is Ke Mutalliq Aap Se Bhi Sawal Kiya Jayega 


Agar Maloom Ho To Hi Kuchh Batayein Warna Khule 
Alfaaz Mein Keh Dein Ke Mujhe Is Ka Ilm Nahin 


Agar Aap Ne Kisi Ko Ghalat Mas'ala Bata Diya To Sirf Usi 
Ka Nahin Balki Wo Jitne Logon Ko Batayega, Sab Ke Us 
Par Amal Karne Ka Wabaal Aapke Sar Aayega! 


Abde Mustafa 


KYA HAAL CHAAL HAIN? 


Imam Abu Talib Makki Alaihi Rahma (M386H) Likhte Hain 
Ke Pehle Zamane Mein Jab Log Aapas Mein Milte To Ek 
Dusre Se Puchhte : Kya Haal Chaal Hain? Is Se Muraad Ye 
Puchhna Hota Ke "Mujahida, Sabr Mein Apne Nafs Ke 
Mutalliq Aur Iman Wa llme Yageen Mein Zyadati Ki Haalat 
Ke Mutalliq Kuchh Bataiye" Basa Awqaat Wo Ye Muraad 
Lete Ke "Parwardigar -e- Azzawajal Se Apne Muamale Ki 
Khabar Dijiye” Aur Ye Bhi Bataiye Ke "Dunya Wa Aakhirat 
Ke Umoor Ki Anjaam Dehi Mein Aap Ki Haalat Kaisi Hal? 
Un Mein Zyadati Hai Ya Kami?" Is Tarah Wo Apne Dilo Ke 
Ahwaal Ka Tazkira Karte, Apne Uloom Par Amal Ki 
Kaifiyaat Bayaan Karte Aur Is Baat Ka Bhi Zikr Karte Ke 
Allah Ta'ala Ne Unhein Husne Muamala Ki Daulat Ata 
Farmayi Aur Un Ke Liye Kaise Kaise Mafaheem Ayaan 
(Zaahir) Kiye, 


Is Se Un Ka Maqsood Mahaz Inaam -e- Baari Taala Ko 
Shumar Karna Aur Us Par Shukr Baja Laana Hota Ke Un 
Ka Ye Amal Un Ke Liye Maarifat Wa Husne Muamala Mein 
Zyadati Ka Sabab Ban Jaaye 


Aaj Kal Log Ek Dusre Se Mil Kar Haal Chaal Maloom Karte 
Hain To Un Ki Muraad Umoor -e- Dunya Aur Asbaab -e- 
Hirs Wa Hawa Ke Mutalliq Puchhna Hota Hai, Is Ke Baad 
Banda Shikayat Aur Narazi Ka ۱2۲۱۵۵۲۳ Karta Hal Aur Yun 
Wo Apne Nafs Ke Saath Saath Apni Bad Aamaliya Tak 
Bhool Jaata Hal 


thit 14 usse Pies) 


Ab Maujuda Zamane Mein To Haal Chaal Puchhne Se Yahi 
Muraad Liya Jaata Hai Ke Kaam Kaisa Chal Raha Hai?, 
Biwi Bachhe Kaise Hain?, Tijarat Mein Fayeda Hua Ya 
Nahin?, Naukri Mili Ya Nahin? Ya Phir Gaadi Khareedi Ya 
Nahin? 

Bahut Kam Log Aise Bache Hain Jo Kisi Se Ye Jaanne Ke 
Liye Haal Chaal Puchhte Ho Ke Tumhare Aur Rab Ke 
Darmiyan Ka Muamala Kaisa Hai? Uloom Par Amal Mein 
Kamyaabi Mil Rahi Hai Ya Nahin? Nafs Se Jung Ki Kya 
Kaifiyat Hai? 

Kitna Achha Hota Jo Hum Ek Dusre Se Haal Chaal Sirf Isi 
Liye Puchhte Taaki Apne Apne Dilo Ke Halaat Ko Bayaan 
Kar Sakein, Mukhtalif Kaifiyat Par Tabadila -e- Khayaal 
Kar Sakein Aur Ek Dusre Ke Liye Aakhirat Ki Tayyari Mein 
Aasani Ki Dua Kar Sakein....... , Aye Kaash Aisa Ho...... 


Abde Mustafa 


LEN DEN 
Nikah Mein Len Den Ek Aam Baat Ho Gayi Hai, 


Bina Kisi Jhijak Ke Kaha Jaata Hai Ke Humein Itne Paise 
Aur Fulaan Fulaan Samaan Chahiyein 


Ek Kam Padha Likha Shakhs Bhi Agar Insaf Ki Nazro Se 
Dekhe To Use Is Len Den Ki Kharabiya Nazar Aa Jayengi 


Imam Abu Talib Makki Alaihi Rahma (M386H) Likhte Hain 
Ke Nikah Karne Waale Ke Liye Ye Munasib Nahin Hai Ke 
Wo Ye Maloom Kare Ke Aurat Ko Nikah Mein Ba Taur -e- 
Jahez Kya Milega Aur Na Us Ke Liye Ye Jaayez Hai Ke Use 
Kuchh Is Liye De Taake Ise Zyada Mile Aur Logon Ke Liye 


10 


Bhi Jaayez Nahin Ke Use Kuchh Hadya Karein Aur Us Ko 
Is Se Zyada Qeemti Cheez Dene Par Majboor Karein 


Shauhar Ke Liye Rawa Hai Ke Agar In Ka Irada Maloom 
Ho Jaaye To In Ka Hadya Qabool Na Kare Kyunki Ye Sab 
Nikah Ki Bidd'at Hai Aur Ye Nikah Mein Tijarat Ki Manind 
Hai Jo Sood Mein Dakhil Hai Jua Ke Mushabe Hai Aur Jis 
Ne Is Niyat Ke Saath Is Tarah Nikah Kiya Ya Karaya To Ye 
Niyat Fasid Hai Aur Is Ka Ye Nikah Na Deen Ke Liye Hai 
Na Aakhirat Ke Liye! 


Hazrate Sufyan Sauri Radiallaho Ta'ala Anho Farmate 
Hain Ke Jab Koi Shakhs Nikah Karte Waqt Ye Puchhta Hai 
Ke Aurat Kya Layegi To Samajh Lo Ke Wo Chor Hal 
Lihaza Us Ke Saath Nikah Mat Karo 


[Aaj To Maang Ki Jaati Hai Ke Ye Aur Wo Hona Chahiye 
Warna Nikah Nahin Hoga To Aise Logon Ko Chor Se Bhi 
Badtar Samjha Ja Sakta Hai] 


DP رک‎ JP را‎ TRU D ےق‎ 

MAQSOOD -E- ۸ ۷۲۲۷۸۱۲۱ AUR EK 
RIWAYAT 


Kuchh Dino Pehle Ek Sher Ko Le Kar Do Giroho Mein Kaafi 
Bahas -o- Takraar Huyi, Wo Bedam Shah Warsi Ka Ye 
Sher Tha: 


Bedam Yahi To Paanch Hain Maqsood -e- Kayenat 


Khairun Nisa Husaino Hasan Mustafa -o- Ali 


Ek Group Ne Kaha Ke Ye Sher Durust Nahin Hal Kyunki 


Maqsood -e- Kayenat Sirf Huzoor -e- Akram et: KI Zaat - 





e- Giraami Hai Aur Dusre Ne Kaha Ke Is Mein Koi Qabahat 
Nahin Hai 


Dono Taraf Se Tehreero Aur Taqreero Ka Silsila Shuru 
Hua Jis Mein Rafziyat Aur Kharjiyat Ke Fatwe Bhi Jaari 
Kiye Gaye! 


Sihhat -e- Sher Ka Inkar Karne Waalo Ko Kisi Ne Ahle Bait 
Ka Dushman Qaraar Diya To Dusri Taraf Himayat Karne 
Waalo Ko Rafziyat Aur Shi'iyyat Ka Dalaal Kaha Gaya! 


Is Ifraat Wa Tafreet Ke Mahaul Se Door Ek Moatadil Mizaaj 
Rakhne Waali Jama'at Ne Islaah Ki Bharpur Koshish Ki 
Lekin Kuchh Logon Ke Sar Par Aisa Bhoot Sawar Hal Jo 
Kisi Ki Sunne Hi Nahin Deta 


Jab Dono Taraf Se Goliya Chal Rahi Thi To Apni Fatah Ka 
Jhanda Buland Karne Ke Chakkar Mein Kuchh Logon Ne 
Ye Bhi Nahin Dekha Ke Hum Jo Goliya Chala Rahe Hain 
Wo Kahan Se Li Gayi Hain 


Humare Kehne Ka Matlab Ye Hai Ke Dono Taraf Se Dalail 
Pesh Kiye Ja Rahe The Lekin Is Mein Baaz Logon Ne Idhar 
Udhar Ki Baato Ko Bhi Daleel Bana Kar Apna Ullu Seedha 
Karne Mein Koi Kasar Nahin Chhodi 


Misaal Ke Taur Par Is Sher Ko Durust Kehne Waalo Mein 
Se Baaz Ne Shiyo Ki Ghadi Huyi Riwayaat Ko Bhi Nahin 
Chhoda 


Apne Palde Ko Bhaari Karne Ke Liye Aisi Riwayaat Ko 
Bayaan Kiya Gaya Jo Mazhab -e- Shiya Ki Tarjumani Karti 
Hain, 


Ek Riwayat Kuchh Is Tarah Hai: 


Riwayat Hai Ke Jab Allah Ta'ala Ne Hazrate Adam 
Alaihissalam Ko Paida Kiya Aur Un Ke Jism Mein Rooh 
Daali To Hazrate Adam Alaihissalam Ne Arsh Ki Dahini 
Taraf Nigah Utha Kar Dekha Ke Panjtan Paak Ka Noor 
Ruku Aur Sujood Kar Raha Hal 


Hazrate Adam Alaihissalam Ne Un Ke Mutalliq Arz Kiya 
To Allah Ta'ala Ne Farmaya Ke Ye Teri Awlaad Mein Se 
Paanch Shakhs Hain, Agar Ye (Paancho) Na Hote To Main 
Jannat, Dozakh, Arsh, Kursi, Aasman, Zameen, Firishte 
Aur Insan Waghaira Kisi Ko Paida Na Karta..... Alakh 


Is Riwayat Ka Hawala Dete Huye Kuchh Kitabo Ka Naam 
Bhi Liya Jaata Hai, Maslan Ek Mugarrir Sahab Ne Kaha Ke 
Is Riwayat Ko Peer Mehre Ali Shah Ne Apni Kitab "Mehre 
Muneer” Mein Likha Hai Aur Ise Shaykh Abdul Qadir Jilani 
Ki Taraf Mansoob Kiya Hai 


Pehli Baat To Ye Hai Ke "Mehre Muneer" Naami Kitab Peer 
Mehre Ali Shah Alaihi Rahma Ki Tasneef Nahin Hai Balki 
Maulana Faiz Ahmad Sahab (Khateeb Dargaahe Ghausiya 
Mehariya) Ki Hai 


Ye Kitab Peer Mehre Ali Shah Ki Sawaneh Hayaat Par 
Mushtamil Hai 


Is Mein Ye Riwayat Ek Dusri Kitab Se Naqal Ki Gayi Hai Jis 
Ka Naam "Arjahul Matalib" Hai, Isi Kitab "Arjahul Kitab" 
Ke Hawale Se Aur Bhi Baaz Logon Ne Is Riwayat Ko Naqal 
Kiya Hal 


Baaz Log Ye Samajhte Hain Ke "Arjahul Matalib" Ahle 
Sunnat Ki Moatbar Kitab Hai Lihaza Ab Zara Ek Nazar Is 
Kitab Par Daalte Hain Taaki Maloom Ho Jaaye Ke Ye Ahle 
Sunnat Ke Nazdeek Kitni Moatbar Hai 


Arjahul Matalib Par Ek Nazar: 


Ye Kitab Molvi Ubaidullah Amritsari Ki Hai Jo Ke Sunni 
Nahin Balki Taqya Baaz Shiya Tha 


Isi Kitab Mein Darj Zel Baatein Bhi Maujood Hain: 


(1) Jo Aurat Hazrate Ali Se Bughz Rakhe Use Pakhane Ki 
Raah Se Haiz Ka Khoon Aata Hai 





(2) Huzoor & 
Hain 
(Is Se Shiyo Ka Aqeeda Saabit Hota Hal) 


(5) Hazrate Abu Bakar Siddique Se Baagh -e- Fidak Ke 
Muamale Mein ljtihadi Khata Huyi 


Ne Farmaya Ke Main Aur Ali Ek Noor Se 


(4) Shaikhain Se Ba Taqaza -e- Bashariyat Umoor -e- 
Shariat Mein Ghalati Ho Jaaya Karti Thi Aur Hazrate Ali Se 
Ghalati Ka Sudoor Mumkin Nahin Tha 


(Is Se Asmat Ka Aqgeeda Saabit Hota Hai, Shiyo Ka 
Aqeeda Hai Ke Hazrate Ali Masoom Hain) 


(5) Muhammad Bin Sireen Kaha Karte The Ke Agar Wo 
Quraan Mil Jaata Jo Hazrate Ali Ne Jama Kiya Tha To Us 
Se Bahut Ilm Haasil Hota 


(Is Se Bhi Shiyo Ka Ye Aqeeda Saabit Hota Hai Ke Quraan 
Mukammal Nahin) 

(6) Huzoor & Ne Farmaya Ke Ali Khairul Bashar Hain, Jis 
Ne Inkar Kiya Wo Kafir Hua 





(7) Huzoor BBE Se Sawal Kiya Gaya Ke Shabe Meraj Allah 
Ta'ala Ne Aap Se Kis Awaaz Mein Kalaam Kiya Tha To Aap 





#6 Ne Farmaya Ke Ali Ki Awaaz Ke Saath 





(8) Allah Ta'ala Ne Apne Firishto Ko Ali Ke Moonh Ke 
Noor Se Paida Farmaya 


(9) Hazrate Fatima Ka Nikah Firishto Ki Gawahi Se Hua 
(WE A the ja Ge NANG As) 


Is Ke Ilawa Aur Bhi Kayi Ibaraat Hain Jo Ahle Sunnat Ke 
Bunyadi Agaid Ke Khilaf Hain Lihaza Ye Humare Nazdeek 
Moatbar Nahin Aur Is Ke Hawale Ahle Sunnat Par Hujjat 
Nahin Ho Sakte 


(4600441 Sie: 2) 


Mulke Pakistan Ke Ek Mash'hoor Khateeb Ne Is Riwayat 
Ko Bayaan Kar Ke Jab Hawale Dene Shuru Kiye To 
Raftaar Mein Ye Bhi Kehte Huye Nikal Gaye Ke Imam -e- 
Ahle Sunnat, Aala Hazrat Rahimahullahu Ta'ala Ne Bhi Ise 
Nagal Kiya Hai......!!! Unhone Kitab Ka Naam Hi Nahin 
Bataya Aur Batate Bhi Kaise, Jab Aisi Koi Kitab Hi Nahin 
Thi 


Riwayat Ko Sahih Saabit Karne Ke Liye Kuchh Tafseer‏ کا 
Ki Kitabo Ka Bhi Hawala Diya Jaata Hai Halanki Kutub -e-‏ 
Tafaseer Mein Maujood Riwayaat Ke Halaat Ahle Ilm‏ 
Hazraat Ba Khoobi Jaante Hain, Aise Hawale Pesh Karne‏ 
Se Koi Fayeda Nahin‏ 


Is Se Milti Julti Ek Riwayat Yun Bayaan Ki Jaati Hai Ke 
Nabiye Kareem eee 





Se Sawal Kiya Gaya: Ya Rasoolallah! 
Hazrate Adam Alaihissalam Ne Kin Kalimaat Ke Zariye 
Tauba Ki Thi? To Aap ele Ne Irshad Farmaya: 


اللهم اغفرلى بحق محمد وعلى و فاطمة و حسن و حسین 


Yaani Aye Allah Mujhe In Paancho (Muhammad “ze, Ali, 


Fatima, Hasan Aur Husain Radiallaho Ta'ala Anhum) Ke 
Wasile Se Bakhsh De 


Is Riwayat Ko Imam lbne Jauzi Ne "Al Mauzuaet'" Mein 
Dakhil Kiya Hai Aur Imam Darqutni, Yahya Bin Muyeen 
Aur Ibne Hibban Ke Aqwaal Ko Bhi Naqgal Kiya Hal Jis Se 
Ye Waazeh Hota Hai Ke Ye Riwayat Sahih Nahin Hai 


Is Ke llawa Abu Zur'aa, Abu Haatim, Abu Maamar, Ibne 
Adi Waghaira Ne Is Ke Rawiyo Par Jirah Ki Hai 


OY) Cin AS oh AANS NIH Sh 
قال ابو زرعة: منگرامدیت. وقال ابو حاتم: لیس بقوی. وقال امجوزجان: غال شام للخيرة. وقال ابو‎ 
معمر الهذلى: کذاب. وقال النسائی و الدارقطنی: لیس بالقوی "المیزان وقال الذهبی ف الترتیب: عمر‎ 
ليس بغقة. وقال ابن عراق فى التنزيه: واخرجه ابن انجار من طريق محمد بن على بن خلف العطار من هذا‎ 
الضرب عجائب وهو منكّر الحديث والبلاء فيه عندى منه لا من حسين)‎ 


Humari Is Poori Bahas Ka Maqsad Sirf Aisi Riwayaat Ka 
Radd Karna Hai Jo Shiyo Ki Ghadi Huyi Hain Aur Un Ke 
Mazhab Ko Taqwiyat Pahunchati Hain Na Ke Ye Saabit 
Karna Ke Bedam Shah Shah Warsi Ka Mazkoora Sher 
Durust Hai Ya Nahin? 


7 0 25 < 
oU YI فاغتبروا یاو‎ 


Abde Mustafa 


AAP KYA PADHTE HAIN? 


Jis Tarah Khane Se Pehle Ye Dekhna Zaroori Hai Ke Khana 
Tabiat Ke Mawafiq Hai Ya Nahin, Isi Tarah Kuchh Padhne 
Se Pehle Ye Dekhna Bhi Zaroori Hai Ke Us Ko Likhne 
Waala Aqeede Ke Mawarfiq Hai Ya Nahin 


Agar Aap Kisi Gumrah Shakhs Ki Likhi Huyi Baato Ko 
Padhte Hain To Ye Aap Ke Ageede Ke Liye Kaafi 
Khatarnak Saabit Ho Sakta Hal! 


Aise Kayi Logon Ki Misalein Pesh Ki Ja Sakti Hain Jinhone 
Khud Par Bharose Ke Sahare Badmazhabo Ki Kitabo Ke 
Samundar Mein Kashti Chalane Ki Koshish Ki Lekin Dunya 
Ne Dekha Ke Un Ki Kashti Aisi Doobi Ke Unhein Khabar 
Tak Na Huyi 


Logon Ke Liye Ye Bilkul Jaayez Nahin Ke Badmazhabo Ki 
Kitabein Ya Tehreerein Padhein Kyunki Mumkin Hai Un Ki 
Koi Baat Aap Ke Dil Mein Jagah Bana Le Phir Dheere 
Dheere Poore Dil -o- Dimagh Par Qabza Kar Baithe 


Shaykh Muhiyuddin lbne Arabi (M638H) Likhte Hain Ke 
Hazrate Sayyiduna Abu Abdullah Yaburi Ishbeeli Ka 
Shumar Auliya Mein Hota Hai, Ek Raat Aap Aisi Kitab 
Padh Rahe The Jo Imam Ghazali Alaihi Rahma Ke Radd 
Par Likhi Gayi Thi Ke Binayi (Aankho Ki Raushni) Chali 
Gayi! 


Aap Ne Fauran Bargaah -e- Khudawandi Mein Sajda Rez 
Ho Kar Girya Wazari Ki Aur Qasam Khayi Ke Aayinda 
Kabhi Bhi Is Kitab Ko Na Padhunga, Ise Apne Aap Se Door 
HRakhunga To Usi Wagt Binayi Waapas Laut Aayi 


Ie rt^ GU alioi)‏ كشف النور نالا SI DG Hina I‏ ماحياءالعلوم ور 1ء 
ل 75 (Git Md kb‏ 

Badmazhabo Ki Kitabein Harghiz Na Padhein Aur Na To 
Un Ki Tagreerein Sunein 


Aaj Kal Kuchh Log Jinhein Apne Aqaid Ka Sahih Se Ilm 
Nahin Wo Bhi Badmazhabo Ka Radd Karne Ke Liye Un Ki 
Kitabein Padhte Hain! Jaan Lijiye Ke Ye Bilkul Jaayez 
Nahin! 


Abde Mustafa 


MUJHE PAAPAD NAHIN MILA 


Baaratiyo Ko Achha Khana Khilane Ke Chakkar Mein 
Ladki Waale Qarze Mein Doob Gaye Lekin Kuchh 
Baraatiyo Ko Abhi Bhi Shikayat Hai Ke Unhein Paapad 
Nahin Mila! Kuchh Logon Ka Kehna Hai Ke Unhein Salad 
Aur Machhli Ki Ziyarat Naseeb Nahin Huyi 


Walima Ki Dawat Mein Laakho Rupay Kharch Ho Gaye 
Magar Afsos Ke Paapad, Salad Aur Machhli Waghaira Ka 
Mas'ala Hal Nahin Ho Paaya! 


Abhi Agar Aap Do Teen Sau Logon Ko Khane Ki Dawat 
Dete Hain To Ye Bhool Jaaiye Ke Aap Sab Ko Achhi Tarah 
Khila Payenge! 


Achhi Tarah Ka Matlab Ye Nahin Ke Jo Aap Ko Achha 
Lagta Hai Balki Is Ka Matlab Wo Batayenge Jinhein 
Paapad Nahin Milega! 


Mezbaan Agar Apna Kaleja Nikal Kar Mehmano Ko 
Tagseem Kar De To Haal Ye Hai Ke Kuchh Log Khane Ke 
Baad Kahenge Ke : Kaleja To De Diya Lekin Sahih Se Paka 
Hua Nahin Tha! 


Kya Aap Andaza Laga Sakte Hain Ke Aisa Hone Ki Wajah 
Kya Hai? Aaiye Hum Batate Hain Ke Aakhir Aisa Kyun 
Hota Hal : 


Is Ki Bunyadi Wajah Hai Khane Mein Takalluf Yaani Logon 
Ko Wo Khilana Jo Aap Khud Nahin Khate, Aap Jo Khate 
Hain Us Se Zyada Qeemti Khane Ka Intezam Karna 


Humare Aslaaf Ka Tarze Amal Ye Tha Ke Wo Khane Mein 
Takalluf Ko Pasand Nahin Karte The, Chunanche : 


Ek Buzurg Farmate Hain Ke Mujhe Is Ki Koi Parwa Nahin 
Ke Mere Bhaiyo Mein Se Mere Paas Kaun Aata Hali Kyunki 
Main Un Ke Liye Takalluf Nahin Karta, Khane Ko Jo Kuchh 
Hota Hai Pesh Kar Deta Hoon 


Agar Main Un Ke Liye Takalluf Se Kaam Loon To Un Ka 
Aana Mujhe Bura Lagega 


(احياء العلوم) 


Ye Jumla Qabil -e- Ghaur Hai Ke "Agar Main Un Ke Liye 
Takalluf Se Kaam Loon To Un Ka Aana Mujhe Bura 
Lagega" 


Aaj Agar Kuchh Log Mehman Ko Bojh Samajhte Hain To 
Us Ki Wajah Bhi Takalluf Hai 


Ek Buzurg Ne To Jab Apne Dost Ko Takalluf Karte Dekha 
To Kehne Lage Ke Aam Halaat Mein Na To Tum Aisa 
Khana Khate Ho Aur Na Main, To Phir Ikatthe Aisa Khana 
Kyun Khayein? Ya To Tum Ye Takalluf Chhod Do Ya Main 
Tum Se Milna Chhod Doon 


(احياء العلوم) 


Hazrate Salman Farsi Radiallaho Ta'ala Anho Farmate 





Hain Ke Nabiye Kareem et: Ne Humein Hukm Diya Ke Jo 


Cheez Humare Paas Nahin Us Ke Baare Mein Hum 


Mehman Ke Liye Takalluf Na Karein Aur Jo Kuchh 
Maujood Ho Pesh Kar Dein 


(Sita) SIGLO 


Hazrate Fuzail Bin Ayaaz Farmate Hain Ke Logon Ne 
Takalluf Ki Wajah Se Milna Chhod Diya Hai Ke Un Mein Se 
Ek Apne Ek Bhai Ki Dawat Karta Hai Aur Takalluf Se Kaam 
Leta Hai Jis Ki Wajah Se Wo Dobara Is Ke Paas Na Aata 


(احياءالعلوم) 


Imam Ghazali Alaihi Rahma Ne Hazrate Ali Radiallaho 
Ta'ala Anho Ke Mutalliq Likha Hai Ke Jab Aap Ko Dawat 
Di Jaati To Aap Farmate Ke Main Teen Sharait Ke Saath 
Tumhari Dawat Qabool Karunga 


(1) Tum Bazaar Se Koi Nayi Cheez Nahin Laaoge 

(2) Ghar Mein Jo Kuchh Ho Wo Saara Pesh Nahin Karoge 
(5) Apne Ahlo lyaal Ko Bhooka Nahin Rakhoge 

(Can 

Hum Takalluf Mein Itna Badh Chuke Hain Ke Ab Ise 
Zaroori Samajhne Lage Hain 


isi Wajah Se Hum Laakho Rupay Lutane Ke Baad Bhi 
Shikayatein Sunte Hain, Agar Hum Saadgi Apnayein To 
Nataij Kuchh Aur Honge 


Abde Mustafa 


YOUIUBE YA GUMRAHI TUBE 


Smartphone Ka Istemal Karne Waale Beshtar Log Jaante 
Hain Ke YouTube Kya Hai Lihaza Is Baare Mein Zyada 
Likhne Ki Zaroorat Nahin Hal 


Shortcut Mein Itna Jaan Lijiye Ke Ye Ek Website Hai Jo 
Videos Ke Liye Banayi Gayi Hai 


Is Mein Koi Bhi Kahin Se Bhi Videos Record Kar Ke Upload 
Kar Sakta Hai Aur Phir Sharing Ke Zariye Kayi Logon Tak 
Pahuncha Sakta Hai 


YouTube Ne Kayi Logon Ko Kaafi Fayeda Diya Hal, Jin 
Logon Ko Mushkil Se Un Ke Muhalle Waale Bhi Nahin Jaan 

Paate Aaj YouTube Ki Wajah Se Wo Laakho Logon Mein 
Mash'hoor Hain, Ye Alag Si Baat Hai Ke Unhone Kis Tarah 
Ki Videos Se Shohrat Haasil Ki 


Dehaat Mein Ek Taqreer Karne Waale Ko Zyada Se Zyada 
Kitne Log Jaan Paate Lekin Ye YouTube Hi Hai Ke Unhein 
"International" Level Par Mash'hoor Kar Diya 


Is Se Aap Hazaaro Kilometers Door Rehne Waale Kisi 
Aalim Ki Tagreer Ko Free Mein Sun Sakte Hain! 


Ye To Huyi Fayede Ki Baat Lekin Is Ke Side Effects Ko 
Dekh Kar Aisa Lagta Hai Ke Ye YouTube Nahin Balki 
"Gumrahi Tube" Hai 


Ek Shakhs Ne YouTube Khola Aur Taqreer Sunni Shuru 
Kar Di, Use Pata Hi Nahin Ke Taqreer Karne Waala Kis 
Group Se Talluq Rakhta Hai Aur Us Ke Nazariyaat Kaise 
Hain! Phir Dheere Dheere Us Ki Baatein Achhi Lagne Lagi, 
Ab Wo Jo Bhi Kehta Hai Is Ke Liye Harf -e- Aakhir Hota 
Hai Aur Wo Shakhs Is Tarah Gumrahi Ke Kuwein Mein Ja 
Girta Hal! 


Mere Ek Dost Jo Logon Ko Neki Ki Dawat Bhi Diya Karte 
Hain Aur Bade Achhe Akhlaq Ke Malik Hain, Ek Din Isi 
YouTube Ke Upar Guftagu Chal Rahi Thi To Unhone Ek 
Muqarrir Ka Naam Lete Huye Kaha Ke Fulaan Saahib Bhi 
Bahut Achha Bayaan Karte Hain...., 


Main To Fulaan Saahib Ka Naam Sun Kar Bilkul Hairaan 
Ho Gaya Kyunki Un Ka Tallug Ek Gumrah Firge Se Hai! 
Pakistan Ke Rehne Waale Hain Aur Apni Emotional 
Acting Ke Liye Jaane Jaate Hain 


Jab Maine Apne Dost Ko Ye Bataya To Thodi Der KeLiye 
Un Ki Aankhein Badi Ho Gayi Phir Unhone Ayinda Se 
Fulaan Saahib Ke Bayanaat Na Sunne Ka Ahad Kiya 


Na Jaane Kitne Log Is YouTube Ki Wajah Se Gumraah 
Huye Hain 


Naujawano Ka Ek Bahut Bada Tabga Is Daldal Mein Phans 
Chuka Hai Jin Ke Nikalne Ki Koi Raah Nazar Nahin Aati! 


Agar Aap YouTube Ka Istemal Karte Hain To Bahut Hi 
Ehtiyat Ke Saath Karein, Ulama -e- Ahle Sunnat Ke llawa 
Kisi Ka Bayaan Na Sunein, 


Kahin Aisa Na Ho Ke Ye YouTube Aap Ke Liye Gumrahi 
Tube Ban Jaaye 


Abde Mustafa 


BETI AUR SMARIPHONE 


Beti Ki Zid Hai Ke Use Smartphone Chahiye Aur Kyun Na 
Ho Ke Us Ke Saath College Mein Padhne Waali Aksar 
Saheliyo Ke Paas Smartphones Hain 


Maa Baap Ne Shuru Mein To Mana Kiya Lekin Phir Wahi 
Kiya Jo Apni Laadli Beti Ke Saath Humesha Se Karte Aaye 
Hain 


Ab Beti Ke Haath Mein Smartphone Hai...., Saheliyo Se 
Phone Par Baatein Ho Rahi Hain....., 


Are Ye Kya! Ab To Beti Ka Facebook Aur WhatsApp Par 
Khaata (Account) Bhi Khul Gaya Hai! Dheere Dheere 
Internet Ki Dunya Ki Taraf Qadam Bhi Badh Rahe Hain 
Aur Bil Aakhir Ab Pyari Beti Bhi Smartphone Ki Tarah 
Smart Ban Chuki Hai 


Kya Ye Khushi Ki Baat Nahin Ke Ab Smart Beti Apne Maa 
Baap Ke Saamne Kisi Se Bhi Chatting (Baat Cheet) Kar 
Sakti Hali 


Maa Baap Ko Sirf Ye Dikh Raha Hai Ke Beti Mobile Screen 
Par Ungliya Chala Rahi Hai Lekin Unhein Is Baat Ki Khabar 
Nahin Ke Un Ki Beti Ghar Mein Hone Ke Bawajood Bhi Ek 
Bahut Badi Mehfil Mein Shamil Hai 


Aaj To Hadd Hi Ho Gayi, Smart Beti Ne Nikah Ke Liye 
L adka Bhi Dhoond Liya Hal Aur Zaroorat Hai To Bas Ghar 
Waalo Ke "Haan" Ki, 


Agar Aaj Sakhti Se Kaam Liya To Beti Khudkushi 
(Suicide) Bhi Kar Sakti Hai Ya Ladke Ke Saath Bhaag Bhi 
Sakti Hai Lihaza Laadli Beti Ke Saath Wahi Sulook Kiya 
Jaaye Jo Aap Humesha Se Karte Aaye Hain 


Aap Naraaz Kyun Hain? Ab To Jashn Manane 
(Celebration) Ka Waqt Hai, Aap Hi Ki Mehnat To Rang 
Laayi Hal 


Aap Ne Smartphone Ke Saath Apni Beti Ko College Ka 
Raasta Dikhaya To Aaj Aap Ka Naam Raushan Hua Hai 
Aur Aap Hain Ke Naraaz Hain....., 


O Ho Ye Kya, Ladki Ka Bhai Ghusse Mein Laal Peela Ho 
Raha Hai Jab Ke Use To Khush Hona Chahiye Tha, Wahl 
To Ladki Ko Apni Gaadi Par Baitha Kar College Le Jaaya 
Karta Tha, Kam Se Kam Use To Khush Hona Chahiye Tha 


Chaliye Jaane Dijiye Ab Chhoti Beti Ko Smartphone 
Dilane Ka Wagt Aa Gaya Hal....... i 


Abde Mustafa 


AURAT KI MUHABBAT 


Mere Paas Ek Afsurda (Udaas) Shakhs Taweezat Ke Liye 
Aaya Aur Kehne Laga Ke Maine Pasand Ki Shadi Ki Thi, 
Lekin Meri Ahliya Ne Zabardasti Talaaq Le Li Halanki Us 

Ne Humesha Saath Nibhane Ka Pakka Waada Kiya Tha 
Aur Qasmein Bhi Khayi Thi........ 


Ab Main Us Ke Bighair Reh Nahin Sakta, Mera Koi Hal 
Nikalein 


Maine Tasalli Dete Huye Kaha Ke Aap Ka Hal Nikalta 
Hoon, Lekin Us Se Pehle Meri Baat Sun Lein! 


Hazrate Aatika Binte Zaid Ka Nikah Hazrate Abdullah Bin 
Abu Bakar Siddique Se Hua Tha, Aap Un Se Be Had 
Muhabbat Karte The, Un Ki Judayi Bilkul Bardasht Na 
Karte, Isi Wajah Se Jab Baaz Jungo Mein Shareek Na Ho 
Sake To Sayyiduna Siddique -e- Akbar Ne Kaha Ke Apni 
Biwi Ko Talaq De Do! 


Aap Ne Walid Ki Ita'at Mein Na Chahte Huye Bhi Talaq 
(Rajayi) To De Di, Lekin Shiddat -e- Muhabbat Mein 
Ash'aar Padhte Rehte The 


Ek Din Sayyiduna Siddique -e- Akbar Ne Suna, Wo Keh 
Rahe The: 


Aye Atika! Main Tujhe Us Waqt Tak Nahin Bhulunga Jab 
Tak Mashrig Se Raushni Nikalti Rahegi Aur Taug Daar 
Qumri (Ek Parinda) Ku Ku Karti Rahegi 


Aye Atika! Har Din Raat Mera Dil Tujhe Yaad Karta Hali, 
Un Jazbaat Ki Wajah Se Jo Mere Andar Chhupe Hain 


Ye Ash'aar Sun Kar Sayyiduna Siddique -e- Akbar Par 
۳۱0061] Taari Ho Gayi Aur Aap Ne Farmaya : (Talaq Se) 
Ruju Kar Lo! 


Kuchh Arse Baad Jab Hazrate Abdullah Radiallaho Ta'ala 
Anho Shaheed Ho Gaye To Hazrate Aatika Ne Un Ka 
Marsiya Kaha, Jis Ka Ek Sher Ye Tha: 


علیلت. ولا ینفلت جلدی اغبر| 


Maine Qasam Khayi Hai Ke Meri Aankhein Aap Par 
Humesha Royengi Aur Mera Badan Ghubaar Aalud 
Rahega 


Phir Sayyiduna Umar Faruque Ne Hazrate Aatika Ko 
Paigham -e- Nikah Bheja, Jise Aap Ne Qabool Kar Liya 


Walime Par Hazrate Ali Bhi Maujood The, Aap Kehne 
Lage Ke Ameerul Momineen! ljazat Dein Main Aatika Se 
Baat Karna Chahta Hoon 


ljazat Milne Par Aap Ne Darwaze Ki Oat Mein Khade Ho 
Kar Kaha: 
ياعدية نفسها اين قوللك‎ 


Aye Apni Jaan Ki Dushman, Tera Ye Qaul Kahan Gaya Ke 
"(Aye Abdullah) Maine Qasam Khayi Hai Ke Meri 
Aankhein Aap Par Humesha Royengi Aur Mera Badan 
Ghubaar Aalud Rahega" 


Ye Sun Kar Hazrate Aatika Ro Padi 
Sayyiduna Umar Kehne Lage: 


Aye Abul Hasan! Aap Ko Ye Baat Dohrane Ki Kya 
Zaroorat Pesh Aa Gayi? 


كل النساء یفعلن هذا 
Saari Auratein Isi Tarah Karti Hain‏ 
dz uet E)‏ محرو :ا اء باب ا ن ب 5 ٣337ء‏ 7088ء دارا معر یروت ) 


Maine Kaha Ke Is Mein Humare Liye Bahut Kuchh Sabag 
Hal! 


Aurat Ke Behte Aansu Aur Muhabbat Bhare Alfaaz Par 
Bahut Zyada Etimaad Karne Ke Bajaye Aqlo Samajh Se 
Kaam Lete Huye, Apne Aap Ko Qaabu Mein Rakhna 
Chahiye 


Daana Kehte Hain : 


1- Khana Jab Tak Hazam Na Ho Jaaye Us Ki Tareef Nahin 
Karni Chahiye 


2- Dost Se Jab Tak Qarz Na Maang Lein Us Par Bharosa 
Nahin Karna Chahiye 


3- Aur Aurat Ke Marne Se Pehle Tareef Nahin Karni 
Chahiye 


(0143623 ct والکاء 20ء ماداراککتب‎ PG Yeo? MGS Bi) 


Kyunki Khana, Hazam Hone Se Pehle Pet Aur Maada Bhi 
Kharaab Kar Sakta Hai, Is Liye Qabil -e- Tareef Usi Waat 
Hoga Jab Hazam Ho Jaaye 


Aur Baato Baato Mein Dosti Ke Daawe Har Kol Kar Sakta 
Hai, Lekin Jab Qarz Maanga Jaaye To Maloom Hota Hai 
Wo Kitna Mukhlis Hai 


Aur Aurat Zindagi Mein Kisi Mod Par Bhi Wafa Badal Sakti 
Hai, Is Liye Marne Se Pehle Tareefo Tauseef Se Parhez 
Karna Chahiye 


Aaj Kal Humare Naujawano Ki Ek Tadaad Aurato Ki Dasi 
Huyi Hai, Allah Paak Un Ke Haal Par Raham Farmaye 


Be Inteha Muhabbat Sirf Aur Sirf Rasool -e- Paak s= Se 
Karein, Baaqi Sab Muhabbatein Jhooti Hain 


Allama Qaari Luqman Shahid 


ISE KEHTE HAIN DOSTI 


Imam Ghazali Rahimahullahu Ta'ala Likhte Hain Ke Ek 
Shakhs Apne Dost Ke Paas Gaya Aur Us Ka Darwaza 
Khatkhataya, Dost Ne Puchha Ke Kaise Aana Hua? 


Is Ne Kaha Ke Mujh Par 400 Dirham Qarz Hain...., 


Dost Ne 400 Dirham Is Ke Hawale Kar Diye Aur Rota Hua 
(Ghar Ke Andar) Waapas Aaya! 


Biwi Ne Kaha Ke Agar Dirhamo Se Tujhe Itni Muhabbat 
Thi To Diye Kyun? 


Us Ne Kaha Ke Main To Is Liye Ro Raha Hoon Ke Mujhe 
Apne Dost Ka Haal Us Ke Bataye Bighair Kyun Na Maloom 
Ho Saka Hatta Ke Wo Mera Darwaza Khatkhatane Par 
Majboor Ho Gaya 


)843 ۶)3 ظر: اح اللوم ال )اردور‎ À 


Imam Ghazali Mazeed Likhte Hain Ke Dosti Ko Nikah Ke 
Talluq Ki Tarah Tasawwur Karna Chahiye Kyunki Is Mein 
Bhi Huqooq Hain 


Jo Cheez Zaroorat Aur Haajat Se Zaayid Ho Use Bina 
Maange Apne Dost Ko De De, Agar Use Maangne Aur 
Kehne Ki Naubat Aaye To Ye Dosti Ke Darje Se Kharij Hai! 


)29 1 سعادتءارووءض‎ KA) 


Dosti Sirf Time Pass Karne Ka Khilauna Nahin Hai Ke Jab 
Jee Chaha Khela Aur Zaroorat Poori Hone Par Phenk Diya 
Balki Ye Ek Bahut Pyara Rishta Hal 


Is Rishte Ko Nibhana Bhi Har Kisi Ke Bas Ki Baat Nahin....., 


Dost Ki Zaroorat Ko Mehsoos Karne Ka Naam Dosti Hai, 
Agar Humare Paas Maal Hai Aur Dost Ko Zaroorat Hal To 


Us Ke Moonh Kholne Se Pehle De Dene Ka Naam Dosti 
Hal 


Is Zamane Mein Aise Dost Bahut Kam Milte Hain Jo Is 
Rishte Ki Ahmiyat Ko Samajhte Hain, Shayad Main Bhi Un 
Mein Se Nahin 


Humare Dosto Ki Tadaad To Saikdo Mein Hai Lekin Kya 
Hum Ne Kisi Ek Se Bhi Achhi Tarah Dosti Nibhayi Hai? 


Is Sawal Ka Jawab Dene Se Pehle Maine Guzre Huye Dino 
Ko Yaad Kiya To Koi Aisi Baat Nazar Nahin Aayi Ke Main 


Jawab Mein "Haan" Keh Sakoon....... NI 
Abde Mustafa 
AZEEM NEKI 
(DO PYAAR KARNE WAALO KO 
MILANA) 


Zubaida Khatoon Rahimahallah Ne Makka Shareef Ke 
Raaste Mein Ek Deewar Par Likha Dekha: 


اما فى عبادالله اوفى امائه 
كريميلى الهم عن ذاهب العقل 
له مقلة اما الماق قريحة 
واماا مشافالنار منه عن رجل 


Kya Allah Ke Bando Ya Baandiyo Mein Kol Bhi Aisa Sakhi 
Nahin Jo Us Deewana -e- Ishq Ka Gham Ghalat Kar Sake 
Jis Ke Gosha Haaye Chashm Zakhm Khurda Hain Aur 
Man Ki Aag Qadmo Tak Pahunch Rahi Hai 


Zubaida Ne Mannat Maani Ke Agar Ye Sher Likhne Waala 
Mujhe Mil Gaya To Use Us Ke Mahboob Tak Pahuncha 
Doongi 


Ye Jab Maqam -e- Muzdalifa Pahunchi To Dekha Ke Ek 
Shakhs Wahi Ash'aar Gunguna Raha Hai 


Inhone Us Se Puchha To Wo Kehne Laga : 


"Ye Ash'aar Maine Apni Chacha Zaad Ke Liye Likhe Hain, 
Jis Ke Ghar Waalo Ne Qasam Kha Rakhi Hai Ke Wo Is Ka 
Nikah Mere Saath Nahin Karenge” 


Zubaida Khatoon Ne Ladki Ke Ahle Khana Se Raabta Kiya 
Aur Unhein Bahut Saara Maal Pesh Kar Ke Nikah Ke Liye 
Raazi Kar Liya 


Nikah Ke Baad Maloom Hua Ke Ladki, Ladke Se Badh Kar 
Us Se Ishq Karti Thi 


Zubaida Rahimahallah Apne Is Kaam Ko Azeem Nekiyo 
Mein Shumar Kiya Karti Thi Aur Kehti Ke Mujhe Is Kaare 
Khair Se Jitni Khushi Mili, Kisi Kaam Se Nahin Mili, Maine 
Do Muhabbat Karne Waalo Ko Jama Kar Diya 


(51429544 KAPAG N6563 cora EN 


Allah Ke Raham Dil Bande Humesha Ishq Ke Mubtalaon 
Pe Raham Khate Rahe Hain Kyunki Rasoolullah eu Ka 
Farman Hal : 





لمیر للمتحابین مغل التزوج 


Do Muhabbat Karne Waalo Ka Humein Nikah Se Behtar 
Koi Hal Nazar Nahin Aata 


Islam Mein Boyfriend, Girlfriend Jaise Najayez Rishto Ka 
Koi Tasawwur Nahin, Sirf Pasand Ke Nikah Ki Targheeb 
Hal 


Agar Maane Sharayi Na Ho (Yaani Jahaan Shariat Ki Taraf 
Se Koi Mumana'at Na Ho) To Muhabbat Karne Waalo Ke 
Nikah Mein Zaroor Muaawinat Karni Chahiye, Jahan Ye 
Bade Ajro Sawaab Ka Kaam Hai Wahin Azeem Fitne Ke 
Sadde Baab Ka Zariya Bhi Hai 


Allama Qaari Luqman Shahid 


PYAAR KARNE WAALO KA NIKAH 


Waise To Ladko Aur Ladkiyo Ko Pyaar, Muhabbat Aur 
Ishq Ke Naam Se Bhi Door Rehna Chahiye Lekin Agar Koi 
کا‎ Beemari Mein Mubtala Ho Jaaye To Ishq Ka Izhaar 
Karne, Tohfa Dene, Baatein Aur Mulaqgqatein Karne Ke 
Bajaye Nikah Ki Koshish Karni Chahiye 


Ka Irshad Hai : 





Huzoor -e- Akram#tk 


لم یر للمتحابین مغل التزوج 


Do Muhabbat Karne Waalo Ka Humein Nikah Se Behtar 
Koi Hal Nazar Nahin Aata 


Ab Chunki Ladke Aur Ladkiyo Ko Schools, Colleges Aur 
Universities Mein Saath Padhaya Jaata Hal To Is Bala Mein 
Padna Laazmi Hai 


Ab To Log Itne Aage Nikal Chuke Hain Ke Ladkiyo Ko 
Beparda Padhne Ke Liye Bhejna Ghalat Hi Nahin 
Samajhte 


Ladko Ko Gaadi Aur Smartphone Ke Saath Jeb Kharch 
(Pocket Money) De Kar Maa Baap Apne Aap Ko Achha 
Samajhte Hain, Aise Halaat Mein Kabhi Bhi Aap Ko Apne 
Bete Ki "Girlfriend" Aur Apni Beti Ke "Boyfriend" Ki 
Ziyarat Ka Sharf Haasil Ho Sakta Hai! 


Agar Koi Sharayi Wajah Na Ho To Behtari Isi Mein Hai Ke 
Fitne Ko Rokne Ke Liye In Ka Nikah Kar Diya Jaaye, Agar 
Kisi Wajah Se Nikah Na Ho Sake To Awlaad Ko Bhi 
Chahiye Ke Jaldbazi Mein Koi Qadam Na Uthayein Balki 
Sabr Se Kaam Lein 


Abde Mustafa 


PERSONAL SAWAL MAT KIJIYE 


Kisi Se Us Ke Halaat Ke Baare Mein Sawal Karna Ya Koi 
Mas'ala Puchhna Achhi Baat Hai Lekin Zaati Sawalaat 
Karna Durust Nahin Hai 


Kuchh Log Bina Soche Samjhe Bade Ajeebo Ghareeb 
Sawalaat Puchh Lete Hain 


Hazrate Salman Farsi Radiallaho Ta'ala Anho Ne Jab 
Shadi Ki Aur Agle Din Baahar Nikle To Ek Shakhs Ne 
Puchha : 


Aap Kaise Hain? 


Aap Ne Farmaya Ke Achha Hoon Aur Allah Ka Shukr Ada 
Karta Hoon 


Phir Us Shakhs Ne Puchha : 


Raat Kaisi Guzri? Ya Puchha Ke Aap Ne Apni Zauja Ko 
Kaisa Paaya? 


Ye Sun Kar Aap Ne (Ghusse Mein) Farmaya : Tum Aisa 
Sawal Kyun Puchhte Ho Jis Ka Jawab Chhupana Pade, 
Allah Ta'ala Ne Gharo Ke Parde Aur Darwaze ls Liye 
Banaye Hain Taaki Andar Ki Baat Andar Hi Rahe....., 


Tumhein Ghar Se Baahar Ki Baatein Puchhni Chahiye Aur 
Sirf Zahiri Umoor Ke Mutalliq Puchhna Hi Kaafi Hai 


eed ie 349 7 Aree it I RI Lo)‏ ل20) 


Ek Shakhs Ne Hazrate Suleman Bin Mehran Aamash 
Rahimahullah Se Puchh Liya Ke : Aap Ne Raat Kaisi 
Guzari? 


Ye Sawal Aap Rahimahullah Ko Nagawar Guzra Aur Aap 
Ne Buland Aawaz Se Apni Kaneez Ko Pukara Ke Bistar 
Aur Takiya Le Kar Aao..., Jab Wo Le Kar Aayi To Aap Ne 
Farmaya Ke Ise Bichha Kar Let Jaao Yahan Tak Ke Main 
Bhi Tere Pahlu Mein Let Jaaun Taaki Hum Is (Sawal Karne 
Waale) Shakhs Ko Dikha Sakein Ke Hum Ne Raat Kaise 
Guzari Hai! 


Aap Rahimahullah Farmaya Karte The Ke (Aaj Kal) Ek 
Shakhs Apne Dost Se Milta Hai To Us Se Har Shay Ke 
Mutallig Puchh Daalta Hai Yahan Tak Ke Ghar Mein 
Maujood Murghi Tak Ki Khairyat Maloom Kar Leta Hai 
Lekin Agar Us Ka Dost Us Se Ek Dirham Maang Le To Wo 
Nahin Deta! Jab Salafe Saliheen Aapas Mein Milte To Sirf 
Ye Kehte Ke Aap Kaise Hain? Ya Farmate Ke Allah Ta'ala 
Aap Ko Salamat Rakhe Aur Agar Un Se Kuchh Maanga 
Jaata To Fauran Ata Farma Dete 


212072633120 B3 LP 
Abde Mustafa 


LIYA HAI TO DO SHOR MACHATE 
KYUN HO 


L adke Waalo Ki Taraf Se Ek Laakh Rupay Aur Ek Gaadi Ki 
Maang Ki Gayi Hal Jis Ki Wajah Se Ladki Ke Ghar Waalo 
Ka Chehra Dekhne Laayiq Hai, 


Ye Wahi Ladki Waale Hain Jo Chand Saalo Pehle Ladke 
Waale The 


Jab Ye Ladke Waale The Tab Inhone Bhi Ek Laakh Rupay 
Aur Ek Gaadi Ki Maang Ki Thi Lekin Jab Aaj Kisi Ne In Se 
Maanga Hai To Chehre Par Baarah Baje Huye Hain 


Kitni Ajeeb Baat Hai Na Ke Jab Lena Tha Tab Ye Ghalat 
Nahin Tha Par Jab Dene Ki Baari Aayi To Ye Bura Lag 
Raha Hai, 


Sach To Ye Hai Ke Lene Waale Aur Dene Waale Mein Koi 
Farg Nahin Hai, Dono Hi Daulat Ke Bhooke Hain 


Jin Logon Ne Apne Ladke Ki Shadi Mein Dusro Ka Maal 
Loota Hai Unhein To Is Baat Ka Haque Hi Nahin Hai Ke 
Apni Baari Mein Is Len Den Ko Ghalat Kahein...., Aur Jo 
Log Aaj De Kar, Kal Lene Ka Khwab Dekh Rahe Hain Wo 
Bhi Is Jurm Mein Barabar Ke Shareek Hain 


Agar Aap Wagayi Ise Ghalat Samajhte Hain To Shuru’aat 
Aap Ko Hi Karni Hogi, Aap Is Ke Khilaf Tanha Khade Ho 
Jaayein Aur Dusro Ke Liye Khud Ko Ummeed Ki Ek Kiran 
Bana Dein 


Agar Aap Aisa Nahin Kar Sakte To Phir Hum Wahi 
Kahenge Ke "Liya Hai To Do Shor Machate Kyun Ho" 


Abde Mustafa 


KOI EK AISA DIKHAO 


Aisi Kayi Hastiya Guzri Hain Jinhein Laakho, Karodo 
Logon Ne Apna Peshwa, Rahnuma, Leader Aur Imam 
Banaya Lekin Kya Un Mein Se Koi Ek Bhi Dikhaya Ja Sakta 
Hai Jis Ke Karodo Chahne Waalo Ne Apne Mugtada Se Is 
Qadr Muhabbat Ki Ho Ke Us Ke Safed Rang Ke Baalo Ko 

Bhi Gin Kar Yaad Rakha Ho? Nahin Aisa Koi Nahin Hai 
Siwaye Humare Nabi Paak##ls Ke, Ke Jin Ke Sahaba Ne Ye 
Tak Riwayat Kiya Ke مل مم‎ Ke Kitne Baal Safed Rang Ke 
The 








Hazrate Anas Radiallaho Ta'ala Anho Bayaan Karte Hain 
Ke Aap eae Ke Sar Mein 17 Ya 18 Baal Safed The 





(yie) 


Muslim Shareef Mein Hai Ke Aap s Ke Thode Se Baal 


Dadhi Mein, Thode Se Kanpatiyo Mein Aur Thode Se Baal 
Sar Mubarak Mein Safed The 


FE) 


Bukhari Shareef Mein Hai Ke Aap x Ke Baalo Mein Thodi 
Si Safedi Hoti Thi 


Ek Aur Riwayat Mein Hai Ke Wafat Ke Waqt Aap Ke 20 
Baal Bhi Safed Nahin The 


(Cai) 
(1 1 2 d A ue AJ eio 
Bheeni Khushbu Se Mehak Jaati Hain Galiyaan Wallah 


Kaise Phoolo Mein Basaye Hain Tumhare Gesu 
Abde Mustafa 


IMAN AUR HUBBE MUHAMMAD #4 


Hazrate Allama Maulana Syed Muhammad Madani Ashrafi 
Jilani Likhte Hain : 


Hasool -e- Kareem E Ko Chahna Iman Hai, Aur Sab Se 





/yada Chahna Kamaal -e- Iman Hai 


Ye Ek Mansoos Haqgeegat Hai Jo Har Tarah Ke Shukook - 
o- Shubahaat Se Baala Tar Hal 


Ye Bhi Ek Ajeeb Ittefag Hai Ke "Abjad" Ke Hisaab Se 
"Iman" Ka Jo Adad Hai Bilkul Wahi Adad "Hubbe 


Muhammad” #86 Ka Bhi Hai 


Iman Ka Adad Hai Ek Sau Do (102) Aur Yahi Adad "Hubbe 
Muhammad" &3 Ka Bhi Hai 





Ye Ittefaq Bhi Qabil -e- Deed Hai Ke Jo Adad "Kufr" Ka 
Hai, Bilkul Wahi Adad "Hijr -e- Muhammad" Ka Bhi Hai 


Kufr Ka Adad Hai Teen Sau (300) Aur "Hijr -e- 
Muhammad" Ka Bhi Yahi Adad Hai...., Hijr Kehte Hain Qata 
-e- Talluq Kar Lene Ko......, 


Al Gharz Nabi Ki Muhabbat Hi Iman Hai Aur Iman Hi Nabi 
Ki Muhabbat Hai 


)12 a A zi ur et 





Allah Ta'ala Humein ۳۱۵06۵6۵0۲ "Hubbe Muhammad" 2۵ 
Farmaye 
Abde Mustafa 


HAR SAHABI E NABI! JANNATI! 
JANNATI! 


Hazrate Jabir Bin Abdullah Bayaan Karte Hain Ke Nabiye 





Kareem #82 Ne Irshad Farmaya Ke Us Musalman Ko 


Jahannam Ki Aag Nahin Chhuegi Jis Ne Mujhe Dekha Ya 
Mujhe Dekhne Waale (Yaani Mere Sahaba) Ko Dekha 


(37934873 3G AAA 





Huzoor -e- Akram êk Ke Tamam Sahaba Jannati Hain, Ab 


Chahe Wo Hazrate Maula Ali Ho Ya Hazrate Ameer -e- 
Muawiya Radiallaho Ta'ala Anhuma......, 


Jo Jahil Mujawar Hazrate Ameer -e- Muawiya Ko Maaz 
Allah Jahannami Kehte Hain Wo Dar Asal Apne Liye 
Dozakh Mein Ghar Bana Rahe Hain 


Abde Mustafa 


RAMAZAN KA AAKHIRI JUMUAH QUR 
QAZA NAMAZ 


Kuchh Log Is Ghalat Fahmi Mein Mubtala Hain Ke 
Ramazan Ke Aakhiri Jume Ko Chand Rakatein Padhne Se 
Poori Umr Ki Qaza Namazein Muaaf Ho Jaati Hain 


Baaz Jagaho Par To Is Ka Khaas Ihtemam Kiya Jaata Hal 
Maano Koi Bumper Offer Aaya Ho 


Ek Martaba Maine Apne Muhalle Ki Masjid Mein Dekha Ke 
Ek Ishtehar Laga Hua Hai Jis Mein Poori Umr Ki Qaza 
Namazo Ko Chutki Mein Muaaf Karwane Ka Tariga Likha 
Hua Tha Aur Tayeed Mein Chand Be Asal Riwayaat Bhi 
Likhi Huyi Thi......, Maine Fauran Us Ishtehar Ko Wahan Se 

Hata Diya Aur Us Ko Lagane Waale Ke Mutalliq Daryaft 
Kiya Lekin Kuchh Maloom Na Ho Saka 


Aisa Offer Dekhne Ke Baad Wo Log Jin Ki Bees Tees Saal 
Ki Namazein Qaza Hain, Apne Jazbaat Par Qaabu Nahin 
Kar Paate Aur Asal Jaane Bighair Is Par Yaqeen Kar Lete 
Hain 


ls Tarah Ki Baatein Bilkul Ghalat Hain Aur In Ki Koi Asal 
Nahin Hai, Ulama -e- Ahle Sunnat Ne Is Ka Radd Kiya Hai 
Aur Ise Najayez Qaraar Diya Hal 


Imam -e- Ahle Sunnat, Aala Hazrat Rahimahullahu Ta'ala 
Is Ke Mutallig Likhte Hain Ke Ye Jahilo Ki ljaad Aur Mahaz 
Najayez Wa Baatil Hal 


(neki ر‎ ط٤5‎ 3 ۰7 FN) 


Imam -e- Ahle Sunnat Ek Dusre Maqaam Par Likhte Hain 
Ke Aakhiri Jumuah Mein Is Ka Padhna Ikhtira Kiya Gaya 
Hai Aur Is Mein Ye Samjha Jaata Hai Ke Is Namaz Se Umr 
Bhar Ki Apni Aur Maa Baap Ki Bhi Qazayein Utar Jaati 
Hain Mahaz Baatil Wa Bidd'at -e- Shania Hai, Kisi Moatbar 
Kitab Mein Is Ka Aslan Nishan Nahin 


(419418 fa) 


Sadarushshariah, Hazrat Allama Mufti Amjad Ali Aazmi 
Rahimahullahu Ta'ala Likhte Hain Ke Shabe Qadr Ya 
Ramazan Ke Aakhiri Jume Ko Jo Ye Qaza -e- Umri 
Jama'at Se Padhte Hain Aur Ye Samajhte Hain Ke Umr 
Bhar Ki Qazayein Isi Ek Namaz Se Ada Ho Gayi, Ya Batil 
Mahaz Hai 


(بہار I‏ یصت»ن ۰708.41 فضا نا زکاییان) 


Hazrat Allama Mufti Shariful Haque Amjadi Alaihi Rahma 
Ne Bhi Is Ka Radd Kiya Hai Aur Is Ki Tayeed Mein Pesh Ki 

Jaane Waali Riwayaat Ko Allama Mulla Ali Gaari Hanafi 
Alaihi Rahma Ke Hawale Se Mauzu Qarar Diya Hal 


(2732712, 16. D) 


Allama Qaazi Shamsuddin Ahmad Alaihi Rahma Likhte 
Hain Ke Baaz Log Shabe Qadr Ya Aakhir Ramzan Mein Jo 
Namaz Qaza -e- Umri Ke Naam Se Padhte Hain Aur Ye 
Samajhte Hain Ke Umr Bhar Ki Qazao Ke Liye Ye Kaafi 
Hai, Ye Bilkul Ghalat Aur Baatil Mahaz Hai 


(241 یعت» س‎ žut) 


Hazrat Allama Mufti Muhammad Waqaruddin Qadri Razvi 
Alaihi Rahma Likhte Hain Ke Baaz llaaqo Mein Jo Ye 
Mash’hoor Hai Ke Ramazan Ke Aakhiri Jume Ko Chand 
Rakaat Namaz Qaza -e- Umri Ki Niyyat Se Padhte Hain 
Aur Khayal Ye Kiya Jaata Hai Ke Ye Poori Umr Ki Qaza 
Namazo Ke Qaayim Maqaam Hai, Ye Ghalat Hai...., Jitni 
Bhi Namazein Qaza Huyi Hain Un Ko Alag Alag Padhna 
Zaroori Hal 


(و قارالنتاوی»134۰2) 


Hazrat Allama Ghulam Rasool Sayeedi Rahimahullahu 
Ta'ala Likhte Hain Ke Baaz Anpadh Logon Mein 
Mash'hoor Hai Ke Ramazan Ke Aakhiri Jumuah Ko Ek Din 
Ki Paanch Namazein Witr Samet Padh Li Jaayein To Saari 
Umr Ki Qaza Namazein Ada Ho Jaati Hain Aur Is Ko Qaza 
-e- Umri Kehte Hain, Ye Qata'an Baatil Hai 


Ramazan Ki Khususiyat, Fazeelat Aur Ajro Sawab Ki 
/yadati Ek Alag Baat Hai Lekin Ek Din Ki Qaza Namazein 
Padhne Se Ek Din Ki Hi Ada Hogi, Saari Umr Ki Ada Nahin 
Hogi 


BILI E UA) 


Saabit Hua Ke Aisi Koi Namaz Nahin Hai Jise Padhne Se 
Poori Umr Ki Qaza Namaz Ada Ho Jaaye 


Ye Jo Namaz Padhi Jaati Hai, Is Ki Koi Asal Nahin Hai, Ye 
Najayezo Baatil Hal 


Abde Mustafa 


NIKAH HO TO AISA 


Hazrate Salman Farsi Radiallaho Ta'ala Anho Ka Nikah 


Ghar Pahunche To Aap Radiallaho Ta'ala Anho Ne In Se 
Farmaya : 


"Allah Ta'ala Aap Logon Ko Jaza -e- Khair Ata Farmaye, 
Ab Aap Log Laut Jaayein" 


Aur Ghar Ke Andar Na Jaane Diya Jis Tarah Ke Bewkoof 
Log Apne Dosto Ko Zauja Ke Ghar Dakhil Kar Lete Hain 


Jab Aap Radiallaho Ta’ala Anho Ne Ghar Khoob Saja 
Dhaja Dekha To Farmane Lage Ke Tumhare Ghar Ko 
Bukhar Aa Gaya Hai Ya Kaaba Shareef Yahan Muntaqil Ho 
Gaya Hal? 

Ahle Khana Ne Kaha Ke Aisa Nahin Hal, 

Phir Aap Radiallaho Ta'ala Anho Ne Darwaze Par Latke 
Parde Ke Siwa Saare Parde Utarwa Diye Phir Andar Dakhil 


Huye Aur Wahan Bahut Saara Samaan Dekha To Puchha 
Ke Itna Samaan Kis Liye Hal? 


Ghar Mein Maujood Logon Ne Kaha Ke Ye Aap Ke Aur 
Aap Ki Zauja Ke Liye Hal 


Aap Ne Farmaya : Mujhe Mere Khaleel Muhammad as: Ne 


Zyada Maalo Daulat Jama Karne Ki Nahin Balki Is Baat Ki 
Naseehat Farmayi Thi Ke Tumhare Paas Dunyawi Maal 
Sirf Itna Ho Jitna Musafir Ka Zaade Raah Hota Hai 


Phir Aap Ne Wahan Ek Khadim Ko Dekha To Puchha Ke 
Ye Kis Ke Liye Hal? 


Ghar Waalo Ne Kaha Ke Ye Aap Ki Aur Aap Ki Ahliya Ki 
Khidmat Ke Liye Hai 


Aap Ne Farmaya : Mujhe Mere Khaleel عو‎ Ne Khadim 


Rakhne Ki Naseehat Nahin Farmayi Balki Sirf Use Rokna 
Ka Farmaya Jis Se Main Nikah Karoon Aur Farmaya Ke 
Agar Tum Ne (Apne Susraal Waalo Se) Mazeed Kuchh 
Liya To Tumhari Auratein Tumhari Nafarman Ho Jayengi 
Aur Is Ka Gunaah Khawind (Husband) Par Hoga Aur 
Aurato Ke Gunah Mein Bhi Koi Kami Nahin Hogi! 


Phir Aap Radiallaho Ta'ala Anho Ne Wahan Maujood 
Aurato Se Farmaya Ke Tum Sab Yahan Se Jaaogi Ya Yun 
Hi Mere Aur Meri Biwi Ke Darmiyan Aad Bani Rahogi? Wo 
Boli Ke Hum Chali Jayengi 


Jab Aap Apni Biwi Ke Paas Gaye To Farmaya : Jo Main 
Kahunga Manogi? 


Biwi Boli : Ji Haan! Main Aap KI Ita'at Karungi 


Phir Aap Ne Farmaya : Mujhe Mere Khaleel ss Ne Naseehat 


Farmayi Hai Ke Jab Apni Biwi Ke Paas Jaao To Us Ke 
Saath Mil Kar Allah Ta'ala Ki Ibadat Karo, 


Phir Dono Miya Biwi Uthe Aur Jab Tak Ho Saka Allah 
Ta'ala Ki Ibadat Mein Masroof Rahe, Us Ke Baad Haque - 
e- Zaujiyat Ada Kiya 


ao Pao a)‏ طبقات الا عغیاءءاردوھجمہ پہ نام الد والو ںکی باج 1ءش349.348ء مت ۃال مز ۃ 
كرابىءل1434م) 


Kaash Ke Hum Bhi Apne Nikah Mein Dunya Ki Rangeeniyo 
Ko Chhod Kar Sunnat -e- Mustafa Ki Saadgi Ko Apnayein 


Allah Ta'ala Humein Is Ki Toufique Ata Farmaye 
Abde Mustafa 


SHAFA'AT 


Roze Qiyamat Jab Tamam Ambiya -e- Kiraam 
Farmayenge Ke: 


اذهبوا الى غيرى 


CTum Kisi Aur Ke Paas Jaao) 





Us Waat Humare Aaga Muhammad &E Farmayenge : 
انا لها‎ 

(Main Shafa'at Ke Liye Hoon) 

(1) 2/684. P LU Lk 

سل ءكتابالايمان»1 1/11 (2) 

مسندامام ام ین ص بل 2/435 (3) 

AJAG aa ha Fy 

(5) 4/446, Sa ا‎ 


(6) 2101.2? LU LE 


CD) 1084 E 

(8) 329. 2t g^ 

LAU‏ وب ٢ے‏ ,3159 (و) 

)10( 5/154 »ابواب ناب‎ In 

(1D 2/2184 iL AL 

)12( 1/5» Work? pele 

مواردالظاءان» 642 (13) 

AD 1/594 du^ 

)15( 14/268 حوالالبرزارء‎ Jai 

(16) 1/28 1 عبرال‎ PP” 

(D 3/5 e tat ef بت‎ du^ 

(18) 6/248. A | 

السنة لابن الى عا “م190 (19) 

اللصنف لان الى شيب .6/312 )20( 

(EU b uet 
Kahenge Aur Nabi "Izhabu lla Ghairi" 


Mere Huzoor Ke Lab Par "Ana Laha" Hoga 
Abde Mustafa 

aN Tum Musalman Ho! 











